આવો, રોમાન્સની ક્રિયા વિષે થોડું વિચારીએ. એ પ્રેમમાં એટલે કે પ્રેમનો એક ભાગ હોઈ શકે અને પ્રેમ વગર પણ હોઈ શકે. અતઃ પ્રેમ સાથે કોઈ અભિવ્યક્તિ ચીટકાડીને એના માટે કોઈ સમાસ બનાવી કાઢવો એ વેઠ કહી શકાય. રોમાન્સ એ પ્રેમ પહેલાંની ક્રિયા છે એવં પ્રેમ પછીની પણ. રોમાન્સ એ પ્રેમથી ઘણી રીતે સ્વતંત્ર ક્રિયા પણ કહી શકાય. પલભર કે લિયે… લલકારતો અન્જાન મુસાફિર હોય કે ફક્ત એકાદ સપ્તાહ માટે કોઈ કાર્યમાં જોડે થઈ જતી મંજરી હોય, રોમાન્સનો અવકાશ રહે છે. મુનશીની મંજરી જેટલી ‘આ’ મંજરી કલ્ચર્ડ-રોમેન્ટિક ના પણ હોય. એબીની શચી જેટલી ભૂતપૂર્વ આનંદને લઈને વ્યગ્રતામાં ના પણ ખૂંપેલી હોય. કોકટેલની ડાયના યાદ આવે કે ‘દુસરા આદમી’નું ‘ચલ કહીં દૂર…’, રોમાન્સ વાસ્તવિકતાને સ્વપ્નની કક્ષામાં સ્થાપિત કરી શકે છે. એનિવેઝ, મૂળ વાત પરનું આ ગાર્નિશિંગ એટલે રોમેન્ટિઝમ્!……….